
TENTAMEN  MEDICUM 


INAUGURALE, 

DE 

SANGUINIS  CIRCUITU. 


AUCTORE  GODFREY  H1GGINS». 


Natura  sanguine  utitur  ad  corpus  animale 
nutriendum,  ad  humores,  quibus  opus  est  in 
eodem,  praebendos,  ad  res  inutiles,  noxiasque  X 
excernendas,  ad  dotes  vitales  sustinendas  atque 
ad  omnes  eas  actiones  promovendas,  quibus 
perfectiora  animalia  distinguuntur. 

Ad  hos  autem  usus  motu  continuo  fruatur 
necesse  est;  humor  enim  vitalis,  qui  jam  partem 
aliquam  nutrivit  aut  reparavit,  materiem  utilem 
suppeditando,  vel  noxium  aliquid  excernendo 
non  amplius  dotes  retinet,  quibus  ad  ea  officia 

iterum  valeat,  ideoque  opus  est  ut  hae  sangui¬ 
nis  partes  mutentur,  novaeque  ad  eadem  loca 
afferantur.  Ad  hunc  necessarium  sanguinis 
motum  apparatum  eximium  in  corpore  reperi- 
mus,  cor  nempe  et  vasa  propria,  quae  sangui¬ 
nem  contineant,  quaeque  perpetuo  eo  humore 
referta  eundem  totum  corpus  circumvehant. 

Duplex  sanguinis  circuitus  est,  alter  quo  in 
omnes  corporis  partes  fluat  ad  hos  usus  prae¬ 
standos,  de  quibus  jam  dictum  est ;  alter  quo 
pulmones  adeat,  ibi  dotes  in  reliquo  corpore 
amissas  iterum  acquisiturus.  Cor  inter  utrum¬ 
que  circuitum  medio  positum  utrique  inservit. 
Sanguis  e  ventriculo  cordis  sinistro  expulsus 
in  aortam  venit,  cujus  innumeris,  et  tandem 
minimis  ramulis  in  cunctas  corporis  partes  ten¬ 
dit  ;  quibus  vasculis  minimis  sanguis  muneri¬ 
bus  suis  fungitur,  nutritione  scilicet  ubique 
corporis,  secretione  et  excretione,  in  quibusdam 
>  partibus,  ceterisque,  si  qua  sunt,  quibus  desti¬ 
natur  actionibus.  Arteriolae  tandem  reflexae 
venae  fiunt,  et  reliquum  sanguinem  reve¬ 
hunt,  quae  iterum  atque  iterum  inter  se  con- 

junctae,  duos  magnos  truncos  efficiunt,  qui  ad 
auriculam  cordis  dextram  terminantur,  atque 
ad  eandem  omnem  sanguinem  reducunt,  qui 
post  munera,  de  quibus  jam  dictum  est,  relin¬ 
quitur. 

Dextri  cordis  ope  sanguis  pulmones  circuma¬ 
gitur — auricula  dextra  contracta  in  ventriculum 
ejusdem  lateris  impellitur,  cujus  contractione 
in  arteriam  pulmonalem  pervenit,  quae  non 
secus  ac  aorta,  in  minima  vascula  dividitur, 
quorum  ultimis  sanguis  venosus,  actione  aeris 
per  arteriam  asperam  recepti,  in  arteriosum 
convertitur,  chylo  jam  mixto  cum  sanguine  X 
priusquam  ad  cor  dextrum  rediit.  Ex  arte¬ 
riolis  pulmonum,  sicut  in  reliquo  corpore,  san¬ 
guis  venis  excipitur,  quae  in  quatuor  magna 
vasa  colliguntur,  eundem  in  auriculam  sinis¬ 
tram  cordis  effundentia;  ab  hac  auricula  propel¬ 
litur  in  ventriculum  sinistrum,  aptus  qui,  ut 
jam  dictum  est,  per  corpus  diffundatur. 

Hujusmodi  est  generalis  sanguinis  circuitus 
per  corpus  ;  quaedam  tamen  propria,  et  singu- 

laria  sunt  in  certis  partibus  :  venae  enim  ortae 
ex  visceribus,  quae  concoctioni  inserviunt,  in 
magnum  vas  colliguntur,  quod  ad  jecur  proce¬ 
dit,  et  iterum  in  ramulos  in  eo  viscere  dividi¬ 
tur,  bilis  secretioni,  ut  videtur,  inservientes  :  hi 
tandem  in  alias  venas,  nempe  hepaticas,  sangui¬ 
nem  suum  transmittunt,  quibus  ad  cavam  as¬ 
cendentem  vehitur.  In  capite  quoque  majo¬ 
res  arteriae  inter  se  communicant  per  anasto- 
mosin,  qualis  in  arteriolis  reliqui  corporis  fieri 
videtur  ;  et  venae  cerebri  minores  non  in  mag¬ 
nos  truncos  increscunt,  sed  sanguinem  suum 
in  sinus,  qui  vocantur,  ex  dura  matre  fabrica¬ 
tos,  effundunt. 

DE  ARGUMENTIS  QUIBUS  SANGUINIS 
CIRCUITUS  CONFIRMATUR . 


Hunc  sanguinis  circuitum  Har veius  (quod 
neminem  latet)  primus  medicis  monstravit, 
nec  quisquam  fere  est,  qui  per  centum  annos 
jam  elapsos,  dubium  de  eodem  moverit.  Haud 
alienum  tamen  a  re  proposita  duco  pauca  pro¬ 
ferre  argumenta,  ex  quibus  credere  licet  hanc 
Harveii  opinionem  veram  esse. 

Sanguinis  circuitus  pro  pulchra  hypothesi 
(ut  quidam  voluere)  nullo  modo  habendus  est ; 
ratio  enim  ejus  non  modo  phaenomenis,  quae, 
vivo  corpore  tum  sano  tum  vitiato,  conspici¬ 
untur,  sed  cordis  et  vasorum,  totiusque  corpo¬ 
ris  fabrica,  qualem  ostendit  Anatomia,  summo 
consilio,  et  prudentia  plane  ad  hujusmodi  cir¬ 
cuitum  excogitata,  confirmatur. 

Sanguinem  enim  moveri,  neque  in  vasis 
stagnare  manifeste  ex  eo  monstratur,  quod, 

secta  arteria,  idem  proruit  magno  impetu,  at¬ 
que  alte  emicat ;  quod  minime  fieri  potuit  nisi 
per  haec  vasa  impelleretur  :  Dein,  persecta  ar¬ 
teria,  perpetuum  est,  ut  sanguis  effundatur  ex 
ea  tantum  ejus  parte,  quae  cordi  propior  est, 
quod  credere  jubet  sanguinem  nunquam  non 
a  corde  versus  extremas  partes  per  arterias  ef¬ 
fluere,  neque  omnino,  quovis  tempore,  cor  per 
easdem  petere.  Ceterum  necesse  est,  ut  san¬ 
guis  perpetuo  per  arterias  eodem  cursu  trans¬ 
missus,  ad  eorundem  vasorum  originem  aliquo 
modo  redeat ;  et  licet  summo  jure  credere  hunc 
sanguinem  per  venas  redire,  quippe  persecta 
vena  sanguis  semper  effluit  a  parte  ejus  tan¬ 
tum  quae  longius  a  corde  distat,  et,  eadem  li¬ 
gata,  tumor  fit  ultra  ligaturam.  Et  siquis  neget 
sibi  persuaderi  posse  his  documentis  fidem  huic 
rei  adhibere,  ipsis  oculis  in  spiciat  Microscopii 
ope  telam  in  pede  ranae,  vel  caudam,  pinnam- 
ve  piscium,  vel  vivi  animalis  mesenterium,  in 
quibus,  quanquam  non  totum  videbit  sangui¬ 
nis  circuitum,  conspicere  potest  sanguinem  as¬ 
sidue  eandem  per  arterias  tenentem  viam,  con- 

trariamque  per  venas,  quod  nullo  modo  fieri 
potuit  nisi  sanguinis  erat  circuitus. 

Porro  plurima  phaenomena  in  corpore  ex 
sanguinis  circuitu  facile  intelliguntur,  vix  ali¬ 
ter  explicanda  ;  sic  sanguine  per  venaesectio- 
nem  detracto,  Haemorrhagia  ex  arteriis  com¬ 
pescitur,  et  earum  pulsus  imminuuntur :  com¬ 
pressis  venis  exhalatio  ex  arteriolis  augetur,  et 
hydropes  fiunt. 

Haec  in  vivo  corpore  videre  licet :  secto  vero 
cadavere,  cunctae  partes  sanguinem  continentes 
quam  pulchre  rationi  Harveian^e  accommo¬ 
datae  comperiuntur :  cor  ex  fibris  musculosis 
validissimis  compositum  ad  sanguinem  proji¬ 
ciendum  aptissimum,  ita  valvulis  instructum 
eo  modo  dispositis,  ut  sanguinem  unica  tan¬ 
tum  via  fluere  sinant :  valvulae  quoque  ad 
magnarum  arteriarum  ostia  sitae,  quales  rivi 
effluentis  regressum  ex  iis  in  cor  prohibeant ; 
venae  praeterea  fere  ubique  corporis,  valvulis 
praeditae,  ita  ut  non  nisi  versus  cor  iter  humo¬ 
ri  injecto  concedant. 

Haec,  uti  credo,  satis  superque  common¬ 
strant  sanguinem  a  corde  per  arterias  efferri  in 
omnes  corporis  partes,  atque  inde  ad  cor  per 
venas  revehi :  quod  si  conceditur,  facile  per- 

V  4 

spicuum  est  pulmones  praeterea  circumire: 
inspecto  enim  corde  adulti  hominis  compertum 
habetur  humorem  posse  nullo  modo  a  cavis 
cordis  dextris,  ubi  venae  terminantur,  in  cava 
pervenire  sinistra,  e  quibus  arteriae  sangui¬ 
nem  accipiunt ;  necesse  est  igitur,  ut  sanguis 
reductus  per  venas  ad  cor  dextrum,  pulmones 
circumagatur,  quo  solo  itinere  cor  sinistrum 
attingere  potest  iterum  per  corpus  distribuen¬ 
dus. 

His  igitur  documentis  duplex  sanguinis  cir¬ 
cuitus,  quem  Har veius  docuit,  confirmatur ; 
quibus  vix  ulla  validiora,  ut  mihi  persuadeo, 
eas  in  rerum  natura  actiones  stabiliunt,  quibus 
maxima  adhibetur  fides. 

Non  desunt  tamen  qui  varia  huic  rationi  ob¬ 
jiciunt,  eandemque  falsam  esse  suadere  vo- 

lunt  hi  quidem  de  viribus,  quibus  sanguis 
corpus  circumagitur  disputant,  et  reperto  me¬ 
dicorum  errore,  in  his  proponendis,  credunt  cir¬ 
cuitum  ipsum  jure  negandum  esse.  Quod  vero 
omnino  non  fit :  plurimae  enim  in  rerum  na¬ 
tura  actiones  sunt,  de  quibus  nemo  dubium 
movere  audet,  quarum  causae  parum  comper¬ 
tae  fuerunt.  Nec  multo  minus  certa  Coper- 
nica  motionum  siderum  ratio  fuisset,  si  lex 
gravitatis,  cui  hi  motus  parent,  adhuc  ignota 
erat.  Newtonus,  reperta  hac  lege,  rei  fidem 
auxit,  jam  vix  dubitandae,  quippe  quae  a  phae¬ 
nomenis  diligenter  animadversis  (sicut  sangui¬ 
nis  circuitus)  collecta  erat. 

In  aperto  vero  est  ob  quam  causam  vires, 
quibus  sanguinis  circuitus  absolvitur,  non  hac¬ 
tenus  plene  expositae  sint ;  fere  nullae  enim 
corporis  animalis  actiones  secundum  easdem 
leges  perficiuntur,  quae  in  actionibus  materiae 
inanimatae  spectantur.  Illud  ignotum  vitae 
principium  dotes  physicas  partium,  ex  quibus 

*  Observations  on  the  Harveian  Doctrine  of  the  Circu- 
lation  of  the  Blood,  by  George  Kerr.  London,  1 81 9. 

corpus  constat,  dirigit,  commutat,  propriisque 
muneribus  inservire  facit ;  quamdiu  igitur  po¬ 
testas  hujus  principii  ignoratur,  plurimarum 
corporis  functionum  plenam  cognitionem  attin¬ 
gere  non  possumus.  Quamquam  autem  procul 
dubio  vis  vitalis  corporis  magnam  sustinet  par¬ 
tem  in  sanguinis  circuitu  promovendo ;  dotes 
physicae  tamen,  quibus  genus  sanguiferum  in¬ 
structum  est,  plurimum  ad  eundem  effectum 
peragendum  conferunt ;  de  his  igitur  pretium 
operis  erit  paucis  disserere. 

DE  VIRIBUS  QUIBUS  SANGUIS  PROPEL¬ 
LITUR. 

Vires,  quibus  vulgo  attribuitur  sanguinis  cir¬ 
cuitus,  sunt  cordis,  arteriarumque  contractiones : 
credunt  sanguinem  contractione  ventriculi  si¬ 
nistri  in  aortam  impulsum  arterias  distendere, 
arterias  autem  vi  contractionis  praeditas  invi¬ 
cem  se  contrahere,  et  tantam  fere  sanguinis 
copiam  in  venas  propellere,  quantam  a  corde 

accepissent :  dein  hunc  per  venas  iter  ad  cor 
tendere  propter  vim  a  tergo,  quam  a  cordis  et 
arteriarum  actione  obtinuerat,  juvante  simul 
venarum,  valvulis  instructarum,  compressione, 
quae  variis  musculorum  motibus  efficitur. 

Cor  plane  aptissimum  videtur  ad  sanguinis 
motum  promovendum  propter  validas  fibras 
musculosas  quibus  instruitur ;  de  vi,  qua  pollet, 
non  constat ;  opiniones  enim  physiologorum 
de  hac  re  admodum  diversae  sunt ;  maximam 
vero  esse  facile  colligere  possumus  ex  vi  in- 
gente  musculorum  motus  voluntarii,  praeser¬ 
tim  ubi  hi,  urgente  morbo,  voluntatis  imperio 
parere  desinunt.  Si  opinioni  plerorumque  medi¬ 
corum  accedimus  de  viribus  circuitum  effici¬ 
entibus,  sinister  cordis  ventriculus  nullo  alio 
munere  fungitur,  quam  ut  copiam  sanguinis  in 
arteriis  augeat  easdemque  distendat ;  quo  facto 
ipsae  arteriae  contractae,  sicut  ventriculus  ante, 
partem  contenti  sanguinis  expellunt,  et  vim  a 
tergo  praebent,  qualis  venis  in  esse  putatur. 
Haec  opinio  primo  aspectu  satis  verisimilis  vi- 

detur  ;  nam  si  vera  est,  magna  pars  oneris  san¬ 
guinem  propellendi  a  corde  tollitur  et  arteriis 
imponitur  :  cor  hoc  modo  vix  quartam  totius 
sanguinis  partem,  quantitatem  nimirum  in  ar¬ 
teriis  contentam  movere  habetur :  et  credere 
facile  est,  si  arteriae  contractione  pollent,  ma¬ 
jorem  potestatem  in  sanguinem  obtineri  prop¬ 
ter  multo  majorem  earum  superficiem  inter¬ 
nam  cum  sanguine  contento  comparatam. 

Hanc  opinionem  confirmare  habentur,  arte¬ 
riarum  pulsus  simul  cum  ventriculi  sinistri 
cordis  contractione  facti,  pulsus  calorque  defici¬ 
entes  in  membro  paralytico,  experimenta  in 
quibus  arteriae,  stimulo  admoto,  validissime  se 
contrahunt,  atque  inflammatio  in  vivi  corporis 
parte  stimulis  excitata.  Plurima  tamen  hisce 
argumentis  objici  possunt.  Imprimis  arteria¬ 
rum  pulsus  vix  fieri  potest  ab  ea  causa,  cui  at¬ 
tribuitur  ;  duae  enim  unciae  sanguinis,  quae 
quantitas  singulis  cordis  ictibus  expelli  puta¬ 
tur,  minime  potest  efficere  eam  totius  generis 
arteriosi  distentionem,  quae  pulsus  vocatur,  et 

nuper  experimenta  *  instituta  sunt,  quae  sua¬ 
dere  possunt  arterias  non  pulsare  nisi  ex  pres¬ 
sura,  qualis  est  digiti  explorantis,  partium  quae 
superjacent,  &c.  et  argumenta  quibusdam  pro¬ 
posita,  ex  quibus  f  judicant  pulsum  non  a  mu¬ 
tato  arteriae  ambitu,  sed  ab  ejus  locomotione  (ut 
aiunt)  oriri. 

De  musculosa  arteriarum  fabrica  quoque 
plurimi  hodierni  medici  magnopere  dubitant, 
iis  persuadetur  nullam  tunicam  musculosam 
arteriis  esse,  quia  nihil  aliis  fibris  musculosis 
simile  in  iisdem  conspicitur  ;  quia  nulla  vis  ir¬ 
ritabilis  signa  ostendunt ;  nihil  moventur  sive 
ferro  et  exurentibus,  sive  aura  Galvanica  len¬ 
tatae:}:  ;  et  quia  experimentis  celeberrimi  Ber- 

*  Vid.  “  Experimental  Inquiry  into  the  Nature,  Causes, 
and  Varieties  of  the  Arterial  Pulse,”  by  C.  H.  Paery. 

f  Bichat. 

f  u  J’ai  constate  par  des  experiences  directes,  que  dans 
aucun  point  les  arteres  ne  presentent  d’indices  d’irritabi- 
lite  c’est-a-dire  qu’elles  restent  immobiles  sous  1’action 
des  instrumens  piquans,  de  caustiques,  et  du  courant  Gal- 
vanique.”  Magendie,  Precis  Elementaire,  ad.  p.  320, 
Tom.  II. 

zelii,  *  et  Doctoris  Young  nulla  fibrina  in 
iis  detecta  est. 

Parum  interest  utrum,  necne  arteriae  sint 
musculosae,  si  pro  comperto  habetur,  quomodo 
conferant,  suo  motu,  ad  sanguinis  circuitum. 
Doctor  Parry|  ex  experimentis  suis  colligit, 
arterias  vi  contractionis  pollere,  longe  vero  di¬ 
versam  esse  a  communi  fibrarum  muscularium 
motu,  contractione  nempe  et  relaxatione.  Illo 
auctore,  arteriae  semper  ultra  naturalem  suum 
ambitum  sanguine  distenduntur,  et  imminuto 
vel  summoto  eodem,  contrahuntur  vi  propria, 
cui  nomen  ‘  Tonicitas 9  imponitur,  tandem,  hac 
vi  vitali  cito  post  mortem  amissa,  ad  priorem 
fere  ambitum  redeunt.  Bichat  opinionem 
haud  multo  diversam  sustinet ;  uterque  saltem 
sentit  sanguinem  per  arterias  moveri  impulsu 
ejusdem  a  corde  in  aortam  projecti,  et,  dum 
impletur  ventriculus,  quiescere,  non  secus  ac 
fieret  in  tubis  qui  nihil  cedunt. 


*  Berzelius’  “  Animal  Chemistry.” 
f  Parry,  “  Experimental  Enquiry,”  &c. 


DE  SANGUINIS  CIRCUITU. 


15 


Aliorum,  qui  arterias  non  musculosas  esse 
censent,  opinio  est,  arterias  quidem  distendi  re¬ 
cepto  sanguine  atque  imminui  eodem  expulso, 
(ut  supra  dictum  est)  sed  hunc  alternum  motum 
a  vi  resiliendi  tantummodo  oriri,  et  nil  conferre 
ad  progressum  sanguinis  expediendum.* 

Inter  opiniones  tam  diversas  difficile  est 
illam  vero  proximam  reperire.  lleputatis  ar¬ 
gumentis,  quae  ab  utraque  parte  de  arteriarum 
fabrica  proferuntur,  vix  apparet  eas  musculo¬ 
sas  esse,  vel  certe  nullo  modo  probatum  est 
sanguinem,  per  eas  alterna  relaxatione,  et  con¬ 
tractione  propelli ;  contra  vix  credendum  est 


“  *  Mais,  tout  en  considerant  comme  certaines  lacontrac- 
tion  et  la  dilatation  des  arteres,  je  suis  loin  de  penser,  avec 
quelques  auteurs  du  siecle  dernier,  qu’elles  se  dilatent 
d’elles-memes,  et  qu’elles  se  contractent  a  la  maniere  des 
fibres  musculaires  j  je  crois,  au  contraire,  qu’elles  sont  pas- 
sives  dans  es  deux  cas,  c’est-a-dire,  que  leur  dilatation  et 
leur  resserrement  ne  sont  qu’un  simple  effet  de  Telasticite 
de  leurs  parois  mise  en  jeu  par  le  sang  que  le  coeur  pousse 
continuellement  dans  leur  cavitd.” 

Magendie  Precis  El6mentaire,  adp.  320.  Tom.  II, 

arterias  influxu  sanguinis  dilatari,  et  vi  resi¬ 
liendi  invicem  coarctari;  quippe  si  res  ita  se 
haberet,  vis  ad  vasa  distendenda  necessaria 
sanguinis  cursum  difficiliorem  redderet,  cum 
jam  vix  vires  tantae  inveniuntur,  quantae  ad 
phaenomena  explicanda  sufficiunt. 

Sin  conceditur  pulsum  posse  alio  modo  ex¬ 
plicari,  sicut  ex  arteriae  ipsius  locomotione, 
vel  ex  eadem  compressa,  multo  probabilius 
videtur  arterias  ejusmodi  esse,  ut  sicut  tubi 
rigidi  non  cedant  sanguini  recepto  e  corde,  sed 
amplientur,  vel  imminuantur,  quoties  sanguis 
in  toto  corpore  vel  in  parte  aliqua  plus  aut 
minus  abundat.  N ori  ausim  dicere  hanc  opi¬ 
nionem  Doctoris  Parry  confirmatam  esse, 
sed  plurima  experimenta  ab  illo  instituta  ean¬ 
dem  sustinent,  et,  ut  mihi  videtur,  phaeno¬ 
mena  melius  ac  plenius  exponit. 

Jam  dictum  est  vim  vitalem  corporis  inter 
vires,  quae  sanguinis  cursum  expediunt,  haben¬ 
dam  esse.  C.  Bell,  vir  in  physiologia  peri- 
tissimus,  suadere  vult  hanc  corporis  potea- 

tem  attractionem  inter  sanguinem,  et  vasorum 
parietes  imminuere,  quo  magna  morae  causa 
in  sanguine  circumagendo  tollatur,  et  vires 
physicae  melius  ad  munus  suum  valeant :  nec 
video  cur  id  non  fieret  eodem  modo  atque  idem 
vitae  principium  attractiones  inter  elementa, 
ex  quibus  corpus  constat,  prohibet  et  proprio 
modo  dirigit ;  quod  nemo  dubitabit,  qui  se- 
cum  reputet,  quam  celere  corpus,  extincta  vita, 
ex  mutuis  elementorum  attractionibus  in  no¬ 
vas  substantias  convertatur.  Quidam  profecto 
contenderunt  necesse  esse  per  principia  physica 
explicare  quomodo  sanguinis  circuitus  perficia¬ 
tur.*  Non  negandum  est  plurimas  animalis  cor¬ 
poris  functiones  eodem  modo  ac  physicas  actio¬ 
nes  peragi ;  musculi  voluntarii  muneribus  suis- 
funguntur  secundum  leges,  quae  in  mechanicis 
rebus  spectantur :  oculus,  et  auris  quoque  luce 
et  sono  afficiuntur  secundum  notas  in  rerum 
natura  leges :  sed  hae  functiones  animales,  uti 
vocantur,  longe  discrepant  a  vitalibus  functio- 


*  Vide  Carson  u  On  the  Causes  oi'  the  Motion  of  the  Blood.” 

nibus ;  quatenus  illae  ad  cognitionem  rerum 
externarum  homini  praebendam,  atque  ad  po¬ 
testatem  in  easdem  ei  conferendam  destinan¬ 
tur  ;  ideoque  necesse  est,  ut  maxima  ex  parte 
iisdem  legibus,  ac  materia  inanimata,  pareant. 
Sed  in  vitalibus  functionibus,  ut  in  sanguinis 
circuitu,  non  modo  organa  ipsa,  sed  etiam  ea, 
in  quae  effectum  praestant,  vita  praedita  sunt, 
sive  dotes  habent,  quibus  proprio  modo  va¬ 
riant,  et  commutant  solitas  physicae  materiei 
leges  ;  et  omnia  commenta  quae  innumera  ad 
explicandas  hujusmodi  corporis  actiones  prin¬ 
cipiis  sive  chemicis,  sive  mechanicis  hactenus 
spem  auctorum  fefellerunt. 

De  viribus  quibus  sanguis  per  venas  propel¬ 
litur  medicorum  opiniones  parum  constant. 
Vis  a  tergo,  quam  ad  ejus  motum  maxime 
conferre  credunt,  ab  aliis  cordis  potestati,  ab 
aliis  arteriarum  contractioni,  ab  aliis  vibrationi 
sive  oscillationi  *  minimarum  arteriarum  attri- 


*  Vide  Whytt — “  Inquiry  into  the  Causes  which  promote 
the  Circulation  of  the  Fluids  in  the  very  small  Vessels.” 
Whole  Works. 

buitur.  Fatendum  est  causas,  quibus  motus 
sanguinis  venosi  efficitur,  adhuc  in  obscuro 
esse.  Necesse  foret  ut  vis  a  tergo,  undecunque 
derivata,  in  gens  existeret,  ad  propellendum  san¬ 
guinem  venis  contentum,  cujus  massa  duplo 
major  aestimatur  quam  sanguinis  in  arteriis. 
Et  etiamsi  satis  valida  ad  id  probetur,  venarum 
laxitas  vetat  credere  eo  modo  solo  per  easdem 
propelli.  Aliae  igitur  vires  motrices  quaeren¬ 
dae  sunt ;  musculorum  actiones,  compressis  ve¬ 
nis  adjuvare  haud  dubitandum  est ;  sed  haec 
vis  non  perpetua  est  nisi  quae  a  diaphragmatis 
motu  pendet  inter  spirandum,  quo  sanguinis 
cursus  per  ramulos  venae  portae  accelerari  vi¬ 
detur.  Facile  intelligendum  est  quomodo  ac¬ 
tio  musculorum  cursum  sanguinis  per  venas 
valvulis  instructas  adjuvet ;  quippe  compressio, 
quam  h^e  inde  subeunt,  non  perpetua  est: 
Sedcom pressio  venarum  continua, earum  etiam 
quae  valvulis  carent,  sicut  in  venae  portae  ramu 
lis,  eundem  fere  effectum  edit,  namque  venae 
natura  semper  haud  pariim  laxae  ab  hac  causa 
tensae  fiunt,  tubisque  rigidis  similes;  ex  quo  vis 
k  tergo  facilius  sanguinem  propellit ;  pro  ex- 

emplo  effectus  pressurae  continuae  est,  quoties 
varices,  fascia  admota,  sanantur. 

Alia  sanguinis  per  venas  vis  motrix  a  Dre. 
Carson,  aliisque  quibusdam  auctoribus  pro¬ 
posita  est ;  ampliatio  nempe  auriculae  cor¬ 
dis  dextrae,  contractionem  ejus  statim  exci¬ 
piens.  Vulgo  apud  medicos  recipitur  hanc 
auriculam  post  contractionem  iterum  am¬ 
pliari  influente  sanguine  a  vasis,  quae  ibi 
terminantur  :  illi  vero  placet  cava  cordis 
sponte  sua,  vel  certe  nulla  sanguinis  influen¬ 
tis  ope  ampliari ;  atque  inde  fieri  ut  sanguis 
in  ampliatam  auriculam  ex  venis  satis  magno 
impetu  surgat,  ne  vacuum  incideret.  Hanc 
opinionem  plurimis  argumentis  sustinet,  trac¬ 
tis  ex  cordis  ipsius  structura,  atque  ex  vi  re¬ 
siliendi  quam,  ex  periculis  suis,  pulmonibus 
inesse  censet.  In  haec  argumenta  longum 
esset  descendere.  Contractio  et  relaxatio 
spontanea  cordis  e  corpore  exsecti  vacui  que 
sanguine  hanc  opinionem  confirmare  videtur. 
Illud  tamen,  quod  ut  mihi  Addetur,  maxime 
opinioni  Doctoris  Carson  repugnat  est  vena- 

rum  laxitas ;  aqua  enim  non,  in  tubo  vacue¬ 
facto,  aere  scilicet  submoto,  surgit  nisi  rigidus 
est,  aut  saltem  nisi  parietes  ejus  tam  firmi 
sunt,  ut  pressuram  aeris  externi  superare  pos¬ 
sint;  et  si  apparatu  idoneo  aer  summovetur  e 
tubo  laxo,  cujus  pars  extrema  in  aquam  im- 
mersa  est,  parietes  ejus  collabuntur,  et  nulla 
aqua  in  eundem  surgit.  Neque  res  aliter  se 
habere  videtur  in  venis  :  nam  vacuefacta  auri¬ 
cula  cordis,  atque  ampliata,  nisi  sanguis  in 
eandem  alia  vi  propelleretur,  parietes  venae  ca¬ 
vae  statim  collaberentur,  et  sanguinis  ascen¬ 
sus  nihil  adjuvaretur.  Haec  vis  igitur  per  se 
nequaquam  sufficit  ad  movendum  sanguinem 
per  venas.  Quantum  vero  alias  vires  motrices 
adjuvare  possit  non  adhuc  in  aperto  est.  Aliis 
igitur  experimentis  et  animadversionibus  prius 
opus  est  quam  haec  opinio  pro  vera  recipien¬ 
da  est ;  ac  si  haec  potestas,  quam  Doctor  Car- 
son  proponit,  deest  cordi  et  nulla  alia  detegi 
potest,  quae  vi  a  tergo  succurrat  in  sanguine 
venoso  movendo,  censendum  est  principium 
vitae  aliquo  modo  cum  vi  a  tergo  huc  operam 
conferre. 

Jam  opiniones  praecipuas  exposui  quae,  de 
causis  sanguinem  motricibus,  ab  auctoribus 
sustinentur ;  et  dolendum  est  quidem  has  opi¬ 
niones  parum  inter  se  constare,  quatenus  ex 
eo  apparet  quam  difficile  sit  justam  actionum 
corporis  animalis  cognitionem  attingere :  anni 
centum,  et  quinquaginta,  spatium  quod  prae¬ 
teriit,  ex  quo  Harveius  sanguinis  motum 
monstravit  nullam  certam  notitiam  de  propel¬ 
lentibus  viribus  attulerunt.  Ignota  vis  prin¬ 
cipii  vitae,  ut  jam  dictum  est,  praecipua  exis- 
tit  causa,  ob  quam  difficilius  est  corporis  ani¬ 
malis,  quam  ceteras  in  rerum  natura  actiones 
enodare  atque  aperire  ;  aliae  quoque  causae  ad 
idem  conspirant ;  actiones  enim  corporis  in 
occulto  peraguntur,  neque  licet  easdem  oculis 
inspicere ;  dein  non  Physiologo  datur,  sicut 
Chemico  et  Physico  rem  periculis  institutis 
tentare,  quoties  conjectura  de  aliqua  actione  in 
animum  venerit.  Hinc  opinionum  diversitas 
de  hoc  aeque  ac  de  multis  aliis  vitae  phaeno- 

menis,  quae  nostris  temporibus  medicorum 
mentes  distrahit.  Sed  haec  ipsa  opinionum 
diversitas  spem  certioris  de  hac  re  scientiae  in 
venturo  promittit :  nam  nimis  diu  consuetu¬ 
do  fuit  auctoritate  virorum  celebrium  uti,  ne¬ 
que  pro  se  quisque  diligenter  res  investigavit, 
quod  perspicuum  est  in  circuitu  sanguinis, 
quippe  medici  diu  contenti  opinione  Ha  rvei- 
ana  de  viribus  motri  cibus  manebant,  neque 
rem  agitabant,  aut  argumenta,  quibus  nititur, 
scrutabantur.  Tandem  dubium  movere  de 
hac  re  inceperunt,  et  alias  atque  alias,  ut  vidi¬ 
mus,  opiniones  edere,  ex  quibus  apud  Physi- 
ologos  agitatis,  et  inter  se  comparatis  vix  du¬ 
bitandum  est,  quin  tempus  aliquid  certius  de 
hoc  munere  eliciat. 


FINIS. 

